OpenLLM-France/wikimedia huggingface dataset:
# Fikret Abdić

Fikret Abdić (Velika Kladuša, 29 de setembre de 1939) és un polític i empresari bosnià que es va destacar per primera vegada a la dècada de 1980 pel seu paper en convertir l'empresa agrícola Agrokomerc, amb seu a Velika Kladuša, en un dels conglomerats més grans de SFR Iugoslàvia. Va guanyar el vot popular a les eleccions presidencials de Bòsnia de 1990.
A principis dels anys 90, durant la guerra de Bòsnia, Abdić va declarar la seva oposició al govern oficial de Bòsnia i va establir la Província Autònoma de Bòsnia Occidental, una província petita i de curta durada a l'angle nord-oest de Bòsnia i Hercegovina formada per la ciutat de Velika Kladuša i pobles propers.
El miniestat va existir entre 1993 i 1995 i estava aliat amb l'Exèrcit de la República Srpska. El 2002 va ser condemnat per crims de guerra contra Bosnians lleials al govern bosnià per un tribunal de Croàcia i condemnat a 20 anys de presó, que després va ser reduït en apel·lació a 15 anys pel Tribunal Suprem de Croàcia.
El 9 de març de 2012, va ser posat en llibertat després d'haver complert dos terços de la seva reducció de condemna. Va ser empresonat novament el juny de 2020 per sospita d'abusos del seu càrrec com a alcalde.

## Referències

* ↑ Dawisha, Karen; Parrott, Bruce. Politics, Power and the Struggle for Democracy in South-East Europe (en anglès). Cambridge University Press, 1997-06-13, p. 132–136. ISBN 9780521597333.
* ↑ Emir Habul. «The Man Who Divided the Krajina People». AIM, Sarajevo, 07-08-2001.
* ↑ «Decision on admissibility: Case no. CH/00/4371, Ismet Gracanin vs. Bosnia and Herzegovina». Arxivat de l'original el 2006-11-23.
* ↑ «Ex-Bosnian Warlord Sentenced». The New York Times, 01-08-2002.
# Josep Roca

Josep Roca és el nom dels següents personatges:
* Josep Roca Cònsul (1810 - 1862), metge català
* Josep Roca i Bros (1815 - 1877), arquitecte català
* Josep Roca i Galès (1828 - 1891), dirigent obrer, teixidor, cooperativista i republicà català
* Josep Roca i Pons (1914 - 2000), lingüista català
* Josep Roca i Pujol (1841 - 1920), hisendat català
* Josep Roca i Roca (1848 - 1924), periodista, escriptor i polític català
* Josep Roca-Sastre (1928 - 1997), pintor català
# Knobel (cràter marcià)

Knobel és un cràter d'impacte del planeta Mart situat a 6.6° nord i a 133.2° est. L'impacte va causar un forat de 129 km de diàmetre. El nom va ser aprovat el 1973 per la Unió Astronòmica Internacional, en honor de l'astrònom britànic Edward B. Knobel.

## Enllaços externs

* Localització del cràter Knobel a Google Mars
# Jean-François Niceron

Jean-François Niceron (París, 5 de juliol de 1613 – Ais de Provença, 22 de setembre de 1646) va ser un físic i matemàtic francès, conegut per les seves contribucions en el camp de l'òptica.
Des de molt primerenca edat, Niceron va mostrar un gran interès per les matemàtiques. A l'edat de 19 anys, Niceron ingressà a l'Orde dels Mínims. Niceron també va ser un artista, amb un interès particular en l'ús de l'anamorfosi en l'art religiós. Ell va tenir ocasió de conèixer als als principals científics de França, Itàlia i Alemanya com Pierre de Fermat, René Descartes, Bonaventura Cavalieri i Athanasius Kircher, i gràcies a això, es va mantenir actualitzat dels últims desenvolupaments teòrics. Amb la intenció de trobar una solució científica als problemes presentats per la perspectiva, Niceron va desenvolupar els algorismes geomètrics per produir art anamòrfic i el 1638, a l'edat de 25 anys, va publicar un tractat titulat La curiosa perspectiva, o la màgia artificial d'efectes meravellosos ((francès): La perspective curieuse, ou magie artificielle des effets merveilleux).
A mesura que diverses societats científiques es van formar a principis de la dècada del 1630, Niceron es va convertir en un membre del cercle de Mersenne, anomenat així pel nom del seu mentor, Marin Mersenne.
Niceron va morir a l'edat de 33 anys a Ais de Provença, el 22 de setembre de 1646.

## Referències

* ↑ «Curious Perspectives». BibliOdyssey. [Consulta: 17 maig 2020].
# Temporada 1988-1989 del Club Joventut Badalona

La temporada 1988-1989 va ser la 50a temporada en actiu del Club Joventut Badalona des que va començar a competir de manera oficial. La Penya va disputar la seva 33a temporada a la màxima categoria del bàsquet espanyol. Va acabar la fase regular en la tercera posició del grup I, classificant-se per disputar els play-offs, i finalitzant com a tercer classificat aquesta competició, millorant així la posició assolida la temporada anterior en que va ser quart. L'equip també va ser semifinalista de la Copa del Rei i va arribar a quarts de final de la Copa Korac. Va guanyar la Lliga catalana i la Copa Príncep d'Astúries.

## Resultats
### Copa Korac

A la Copa Korac l'equip va quedar eliminat en la lligueta de quarts de final. Abans de quedar eliminat, havia eliminat el TTL Bamberg (Alemanya Occidental) a la ronda prèvia.

### Lliga ACB

A la Lliga ACB finalitza la primera fase com a tercer classificat del seu grup, i com a tercer també en la lligueta de la segona fase, classificant-se per disputar els play-offs pel títol. A quarts de final va eliminar el Cacaolat Granollers en dos partits, però en semifinals va caure davant el Reial Madrid en el quart partit. Va acabar la competició en la tercera posició.

### Copa del Rei

El Joventut va quedar eliminat a semifinals en perdre davant el Reial Madrid CF per 99 a 74. Prèviament, la Penya havia eliminat el CB Caja Bilbao a vuitens de final, guanyant els dos partits, i l'Estudiantes a quarts de final per 86 a 71.

### Copa Príncep d'Astúries

La penya va guanyar la Copa Príncep d'Astúries en derrotar el FC Barcelona per 84 a 80.

### Lliga catalana

La Penya va quedar primera al seu grup de semifinals de la Lliga catalana, classificant-se per disputar la final al Palau d'Esports de Barcelona. Va guanyar la final davant el FC Barcelona per 78 a 74.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1988-89 Jugador Pos. A. Juan Rosa Aler 2.06 Josep Maria Margall Aler 1.98 Josep Antoni Montero Base 1.93 Carlos Ruf Pivot 2.10 Rafa Jofresa Base 1.83 Tomàs Jofresa Base 1.84 Jordi Villacampa Aler 1.96 Jordi Pardo Aler 1.92 Juan Antonio Morales Pivot 2.11 Dani Pérez Aler 1.98 Reggie Johnson Pivot 2.06 Earl Jones Pivot 2.10 En fons verd, noves incorporacions de la temporada. | Club Joventut Badalona: staff 1988-89 Nom Funció Alfred Julbe Entrenador |

### Baixes

Baixes a l'inici de temporada :
| Jugador | Pos. |
| Xavier Crespo | Aler |
| David Solé | Base |
| Joe Meriweather | Pivot |
Baixes durant la temporada :
| Jugador | Pos. |
| Greg Stokes | Pivot |

## Referències

* ↑ «Korac Cup 1988-89» (en castellà). Linguasport. [Consulta: 28 abril 2018].
* ↑ «Liga ACB 1988-89» (en castellà). Linguasport. [Consulta: 29 abril 2018].
* ↑ «LIII Copa del Rey 1989» (en castellà). Linguasport. [Consulta: 26 abril 2018].
* ↑ «1988 Lliga Catalana de Bàsquet» (en anglès). Popflock. Arxivat de l'original el 29 d’abril 2018. [Consulta: 28 abril 2018].
* ↑ «Memoria de plantillas: RAM Joventut 1988-89» (en castellà). ACB.com. Arxivat de l'original el 1 de maig 2018. [Consulta: 30 abril 2018].
# Schönewalde

Schönewalde és un municipi alemany que pertany a l'estat de Brandenburg. Es troba a 30 km al sud de Luckenwalde, i 40 km a l'est de Wittenberg. Limita amb Niederer Fläming, Ihlow, Lebusa, Schlieben, Kremitzaue, Herzberg (Elster) i Jessen (Elster).

## Comunitats

| Ahlsdorf Bernsdorf Brandis Horst Dubro Freywalde Grassau Grauwinkel | Hohenkuhnsdorf Jeßnigk Knippelsdorf Schmielsdorf Stolzenhain Hartmannsdorf Wiepersdorf Wildenau |

## Enllaços externs

* Web de Wildenau
# Ramon Teixidor i Martínez

Ramon Teixidor i Martínez (Périgoux, França 1945 - Barcelona, 24 de maig de 1999) va ser un actor, director, empresari i professor de teatre català. Malgrat la seva sòlida carrera teatral va ser conegut, sobretot, per la seva interpretació teatral -i posteriorment televisiva- del Sargento Arensivia, personatge de Historias de la puta mili.

## Trajectòria professional com a actor
### Teatre

* 1971. El retaule del flautista de Jordi Teixidor (el seu germà).
* 1973. La moscheta d'Angelo Beolco, Ruzzante.
* 1982. Bent de Martin Sherman. Direcció de Iago Pericot.
* 1997. El retaule del flautista (reestrena), amb direcció de Joan Lluís Bozzo.
* 1998. Mesura per mesura de William Shakespeare, amb direcció de Calixte Bieito, estrenada al Teatre Nacional de Catalunya.

### Cinema

* 1990. Barcelona, lament
* 1996. Mor, vida meva
* 1997. En brazos de la mujer madura

## Referències

* 1 2 3 «Ramon Teixidor» (en anglès). IMDbPro. [Consulta: 30 desembre 2018].
# Valle de Bravo (municipi)

Valle de Bravo és un municipi de l'estat de Mèxic. Valle de Bravo és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Villa Victoria, al sud amb Zacazonapan, a l'oest amb Ixtapan del Oro i a l'est amb Amanalco.

## Vegeu també

* Municipis de l'estat de Mèxic

## Referències

* ↑ Monografia municipal de Valle de Bravo Arxivat 2017-03-19 a Wayback Machine. (castellà)

## Enllaços externs

* Portal de l'estat de Mèxic (castellà)
# FileZilla

FileZilla és un client FTP per a Windows, Linux, FreeBSD i MacOS X. És programari lliure i de codi obert, amb llicència GPL. Suporta FTP, SFTP i FTPS.
La finestra principal es divideix en quatre parts diferenciades, que són l'administrador de llocs, el registre de missatges, la vista de fitxers i directoris i la cua de transferències.
L'administrador de llocs, a dalt de tot, permet a l'usuari crear una llista de llocs FTP cadascun associat amb les seves dades de connexió, incloent el nombre de port a usar i si es tracta d'una sessió anònima o amb identificació. En aquest últim cas es guarda el nom d'usuari i opcionalment la contrasenya.
El registre de missatges, sota l'administrador de llocs, és una consola on es mostren les ordres enviades al servidor remot i les respostes d'aquest.
La vista de fitxers i directoris, situada sota el registre de missatges, proporciona una interfície gràfica semblant a un navegador de fitxers que permet navegar per les carpetes i veure i alterar els seus continguts tant a la màquina local com a la remota. Els usuaris poden arrossegar i deixar anar fitxers i directoris entre els ordinadors local i remot.
La cua de transferències, situada a la part de baix de la finestra, mostra en temps real l'estat de cada transferència activa o en cua.
El codi font de FileZilla i les descàrregues estan allotjades a SourceForge. FileZilla va ser el Projecte del mes de SourceForge el novembre de 2003.
D'acord amb la documentació d'ajuda, FileZilla va començar sent un projecte de classe d'informàtica al gener de 2001 de Tim Kosse i dos companys de classe. La versió alfa va ser llançada a finals de febrer de 2001, i totes les característiques requerides van ser implementades en la beta 2.1.
Existeix una versió portàtil de FileZilla que pot ser usada directament des d'una memòria USB sense necessitat d'instal·lar-la a l'ordinador.

## Referències

* ↑ SourceForge.net: Project of the Month (2003-11)
* ↑ FileZilla Portable

## Enllaços externs

* FileZilla - Lloc web oficial
* Wiki de FileZilla
* Projecte Filezilla a SourceForge
# Josep Tayà i Solanes

Josep Tayà i Solanes fou un empresari i polític català, alcalde de l'Hospitalet de Llobregat durant el franquisme.

## Biografia

El seu pare era propietari d'una carnisseria, i ell mateix treballà com a comerciant majorista de carn. Durant els anys de la Segona República Espanyola i la Guerra Civil Espanyola va militar en la Lliga Regionalista (després Lliga Catalana) però no es va significar dins del partit. Durant la guerra civil espanyola va romandre a l'Hospitalet de Llobregat i fou nomenat secretari de la Col·lectivització de les Empreses Càrnies a proposta de la CNT.
Això, però, no va suposar cap impediment perquè, després del cessament del també empresari carni Enrique Jonama Darnaculleta fos proposat com a alcalde pel governador civil Felipe Acedo Colunga enmig d'una campanya de renovació i moralització. Tanmateix fou destituït quatre anys després que uns fulls volants l'acusessin de frau en els abastiments que practicaven alguns membres del consistori municipal.

## Referències

* ↑ José Taya Solanes a xtec.es
# Kniàzevo

«Kniàzevo» té aquests significats:
* Kniàzevo (Kaluga), localitat de l'óblast de Kaluga, a Rússia
* Kniàzevo (Baixkíria), localitat de la república de Baixkíria, a Rússia
# Joan Riudavets Moll

Joan Riudavets i Moll (Es Migjorn Gran, 15 de desembre de 1889 - 5 de març de 2004) va esdevenir la persona més vella d'Europa després de la mort de Maria Teresa Fumarola Ligorio, al maig del 2003, i l'home més vell del món després de la mort de Yukichi Chuganji, al setembre de 2003. Va morir mesos després de complir els 114 anys.
Joan Riudavets va viure sempre al seu poble des Migjorn Gran a Menorca, i va treballar en el negoci familiar del calçat. Es va mantenir en un estat de salut excel·lent tota la seva vida. Com a anècdota, cal dir que als 110 anys encara anava amb bicicleta.
Republicà de jove i amb idees liberals, Joan Riudavets havia estat regidor del seu poble, es Migjorn Gran. En els últims anys, era una persona molt coneguda a Menorca, pel seu caràcter obert i afable i la seva extraordinària longevitat.
Cal dir que dos dels seus germans també van arribar a ser persones centenàries: Perico (1900 - 2006) i Josep (1907 - 2009).
La seva mare, en canvi, va morir als 25 anys, poc després de néixer ell.

## Referències

* ↑ Muere a los 114 años Joan Riudavets Moll, el hombre más viejo del mundo
# Thamnomys

Thamnomys és un gènere de rosegadors de la subfamília dels murins, format per dues espècies.

## Distribució i hàbitat

Només viuen als boscos de muntanya de la regió fronterera de la República Democràtica del Congo, i a Uganda, Ruanda i Burundi.

## Descripció

Tenen una longitud conjunta del cos i del cap d'entre 12 i 16 centímetres, amb una cua que fa entre 16 i 22 centímetres de llarg i un pes que oscil·la entre els 50 i 100 grams. El pelatge és de color marró vermellós o marró fosc a la part superior i blanc grisenc al ventre, i està format per pels llargs i suaus. La cua és llarga i peluda.

## Ecologia

Són animals nocturns que dormen en nius coberts de fulles, que construeixen en troncs d'arbres buits. Probablement viuen en solitari. S'alimenten de fulles i llavors.

## Taxonomia

Les espècies d'aquest gènere formen part de la Divisió Oenomys, dins la tribu dels arvicantinis. Les tres espècies del gènere són:
* T. kempi
* T. schoutedeni
* T. venustus

## Estat de conservació

La UICN cataloga T. schoutedeni com dades insuficents, per la manca d'observacions recents, mentre que T. kempi i T. venustus són catalogades com vulnerable i risc mínim respectivament. T. major no està reconeguda.

## Referències

* 1 2 Musser, Guy G.; Carleton, M.D.. «Superfamily Muroidea». A: Don E. Wilson i DeeAnn M. Reeder. Mammal Species of the World: A Taxonomic and Geographic Reference (en anglès). 2. 3a edició. Baltimore: Johns Hopkins University Press, p. 894-1531. ISBN 0-8018-8221-4.
* 1 2 Nowak, Ronald M. Walker's mammals of the world (en anglès). 6ena edició. Baltimore: Johns Hopkins University Press, 1999, p. 2015. ISBN 9780801857898.
* ↑ Hatt, R.T. «Fourteen hitherto unrecognized African rodents» (en anglès). American Museum Novitates, 708, pàg. 1-15.
* ↑ Gerrie, R. & Kennerley, R. (2016). Thamnomys schoutedeni. Llista Vermella d'espècies amenaçades de la UICN, 2013. UICN, edició 2013.2. Consultat el 02-01-2018.
* ↑ Kennerley, R. (2016). Thallomys kempi. Llista Vermella d'espècies amenaçades de la UICN, 2013. UICN, edició 2013.2. Consultat el 02-01-2018.
* ↑ Kennerley, R. (2016). Thallomys venustus. Llista Vermella d'espècies amenaçades de la UICN, 2013. UICN, edició 2013.2. Consultat el 02-01-2018.
# Schönhausen

Schönhausen és un municipi del districte de Stendal, a Saxònia-Anhalt (Alemanya). És la seu administrativa de la comunitat Elbe-Havel-Land.

## Geografia

La comunitat Schönhausen (Elba) es troba a 70 km al nord de Magdeburg, al costat oriental del riu Elba, a mig camí entre Rathenow i Stendal.

## Història

Schönhausen va ser fundada a principis del segle xiii pels bisbes de Havelberg. L'edifici més antic del lloc data de 1222 i és una església d'estil romànic construïda amb maó. El 1562, a través de l'anomenada Permutationsvertrag, la vila va passar a ser part del territori dels Bismarck.
Durant la guerra dels Trenta Anys, la vila va ser gairebé destruïda per Suècia. Al començament del segle xviii els castells de Bismarck es van acabar de construir. L'1 d'abril de 1815 hi va néixer Otto von Bismarck, no obstant això, l'any següent es va traslladar a Pomerània. Després de la mort del seu pare aquest es va fer càrrec de la seva família. El 2 d'agost de 1958 el Castell de Bismarck és declarat Patrimoni de la Humanitat per ser símbol del militarisme prussià.

## Persones il·lustres

* Príncep Otto von Bismarck (* 1 d'abril de 1815 a Schönhausen, † 30 de juliol de 1898 a Friedrichsruh), primer canceller de l'Imperi alemany, nascut al castell que ja no existeix.
* Príncep Otto Christian von Bismarck (* 25 de setembre de 1897 a Schönhausen; † 24 de desembre de 1975 a Friedrichsruh), polític, diputat del Bundestag i el Reichstag. Net de l'anterior, i pare de la comtessa Gunilla von Bismarck.
* Alwin Belger (* 1891 a Schönhausen, † 1945 a Bremen-Vegesack), educador i escriptor.
* Annett Louisan (* 2 d'abril de 1977 a Havelberg), va créixer a Schönhausen, cantant de música pop.
# Ramon Torra i Pujol

Ramon Torra i Pujol (1887 - 1946) va ser un activista cultural manresà. Casat amb Maria Teresa Ferrer, fou pare de 10 fills. Propietari de la Impremta de Sant Josep i de la Llibreria Ramon Torra SC (Societat en Comandita), ambdues empreses van destacar per la seva vinculació i implicació en accions culturals, cíviques i artístiques.
Entre 1926 i 1928 va ser l'editor de la Revista Ciutat que, dirigida pel poeta Fidel Riu i Dalmau, feia difusió del catalanisme i promocionava la cultura, l'art i els autors del país. Aquesta iniciativa va rebre excel·lents crítiques, com la que es va publicar el desembre de 1926 en el número 10 de la “Revista de Poesia”: «Al costat d'aquesta tradició moderna, ens pervé l'ofrena novíssima de Ciutat, aquesta revista d'art i literatura que Ramon Torra imprimeix, edita i patrocina, de Manresa estant. Aquest número, avalorat amb pulquèrrimes reproduccions artístiques, té una presentació impecable, i una variada densitat d'aportacions cabdals, harmònicament diverses.»
Entre les seves activitats culturals i cíviques destaquen les que va aportar a l'Orfeó Manresà, entitat que va presidir entre 1921 i 1929 i entre 1930 i 1935, a l'Escola d'Arts i Oficis de Manresa, de la que fou vocal de la seva darrera Junta de Protectorat l'any 1936 i també a la Mútua Manresana d'Assegurances Socials, entitat de la que fou impulsor, membre fundador i primer secretari l'any 1933.
Simpatitzant de la Lliga Catalana, durant la Dictablanda del General Berenguer, en l'etapa del govern municipal provisional presidit per Francesc de Puig i Pallejà, fou membre de la Comissió Mixta de Cultura. L'octubre del 1938, el Servei d'Informació Militar (SIM) el va detenir. Fou traslladat primer al Castell de Cardona i després a una txeca de Barcelona. Va estar uns dies tancat al santuari de Santa Maria del Collell. S'escapà i tornà a casa seva el febrer del 1939.

## Referències

* ↑ Joaquim Aloy, Jordi Basiana i Pere Gasol La República a Manresa en un clic (1931-1936)
* 1 2 3 4 5 Ramon Torra i Pujol (1887·1946) a CIVTAT
* ↑ CIVTAT Ideari d'Art i Cultura
* ↑ La detenció del seu pare, Ramon Torra i Pujol, per part del SIM a memoria.cat
# Vassili Safónov

Vassili Safónov (Ishcherskaya, 25 de gener de 1852 $^{(Julià)}$ - Kislovodsk, 27 de febrer de 1918), nom complet amb patronímic Vassili Ilitx Safónov, rus: us: Васи́лий Ильи́ч Сафо́нов, també conegut com a Vasili Safonoff, fou un pianista, professor, director d'orquestra i compositor rus.

## Biografia

Va estudiar a Sant Petersburg i es va llicenciar al Conservatori d'aquesta ciutat. Després d'un brillant debut pianístic va ser professor al Conservatori d'aquella ciutat i després es va traslladar a Moscou on tindria la mateixa càtedra i va ocupar el càrrec de director dels Concerts simfònics de la Societat Musical Imperial.
Va haver d'abandonar Rússia per motius polítics i va ser als Estats Units com a director del Conservatori Nacional de Nova York on també va ocupar el lloc que havia estat de Gustav Mahler a la New York Philarmonic Orchestra i també dirigia de vegades, la London Shimphony Orchestra.
Va tornar al seu país el 1911 com a director de la Societat Musical de Sant Petersburg.
Va morir poc després de la Revolució d'Octubre. Entre els seus deixebles hi havia Aleksandr Skriabin.

## Bibliografia

* Gran Enciclopedia de la Música Clásica, tom, IV, pàgs. 1258/59 (ISBN 84-7291-226-4)
# Klenová

Klenová és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1548.
# Vajnanguer

Vajnanguer (en rus: Важнангер) és un poble de la República de Marí El, a Rússia, que en el cens del 2010 tenia 94 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Vajradhara

Vajradhāra (en sànscrit: वज्रधर, "portador del diamant o del vajra", en tibetà: རྡོ་རྗེ་འཆང། Dorje Chang) és el buda primordial o Adi-Buddha, segons les escoles de Sakya, Gelug i Kagyu del budisme tibetà.
En l'evolució del budisme, el buda Vajradhāra va desplaçar gradualment al buda Samantabhadra com a buda primodial (Adi-Buddha). Samantabhadra continua essent el buda primordial de l'escola tibetana Nyingma. Tots dos són metafísicament equivalents. Samantabhadra es representa sense cap atribut; per contra, Vajradhara està sovint adornat i porta molts atributs. Tant Vajradhara com Samantabhadra es representen generalment en unitat yab-yum amb les seves respectives consorts i són budes primordials, que encarnen el buit. Vajradhara se'l representa de color blau fosc, que expressa la quintaessència de la budeïtat i la realització de la il·luminació del Buda històric. Hom creu que el buda Vajradhara és l'essència suprema de tots els budes i que els tantres van ser ensenyats originalment per ell.
Del buda primordial Vajradhara/Samantabhadra es van manifestar els cinc budes de la saviesa:
* Akshobhya
* Amoghasiddhi
* Amitabha
* Ratnasambhava
* Vairocana

## Referències

* ↑ «Buddha Vajradhara, Originating Deity of the Sakya Lineage».
* ↑ Getty, Alice (1914). The gods of northern Buddhism, their history, iconography, and progressive evolution through the northern Buddhist countries, Oxford: The Clarendon press, pp. 4-6.
* ↑ Images of Enlightenment: Tibetan Art in Practice
* ↑ «Dharmapala Thangka Centre». Arxivat de l'original el 17 octubre 2013. [Consulta: 14 setembre 2012]. Vajrayana View